title: Lug
text: Lug ye o dios con mayor presencia en a mitolochía irlandesa, y que recibió més que atros dioses en Irlanda, Britania, Galia, Celtiberia y talment en totz os países celtas. Estió un dios que cubriba muitas funcions. En a interpretatio romana fue asimilato a "Mercurio". O suyo nombre ha perdurato en a toponimia en nombres de ciudatz y en a literatura universal a traviés de presonaches d'o ciclo arturico. L'1 d'agosto se celebra a fiesta de Lug u "Lugnasad".
  
  Teonimia y toponimia 
  O teonimo Lug lo relacionan con una radiz indoeuropea que en griego antigo ha dato Leukos, "blanco" y en latín lux-lucis, "Luz". A radiz ye cerca d'a parabra que en bell idioma celta designa a una especie de corvido, y talment por ixo l'animal de Lug siga o cuervo, como dimpués n'estaría d'Odín.
  
  Son muitos os toponimos que se remontan a "fortaleza de Lug" - Lugdunum como "León d'el Roine" y "Leiden". "Sent Bertran de Comenges" fue fundau como Lugdunum por Pompeyo. Manimenos tamién s'ha desacherau muito este aspecto y no totz os que tienen un pareixiu fonetico pueden interpretar-sen asinas. Por eixemplo Luco de Bordón y Luco de Xiloca millor s'interpretan dende o latín Lucus, "calvera en a selva". O mesmo podríanos dicir de Lviv (Ucraína).
  
  Culto de Lug entre os celtibers y pueblos afins 
  En Penyalba de Bellestar (Comunidat de Teruel) recibiba culto y unas inscripcions testimonian o suyo culto.
  
  Lug en Galia 
  Chulio César se refiere a éll como Mercurio en Bello Gallico.
  
  Lug en a tradición britana y en os mitos arturicos 
  En os Mabinoggion bi ha un presonache que talment se remonte a Lug y que se diz Lleu Llaw Gyffes. A parte d'o pareixito fonetico tenemos a coincidencia que fa de zapatero en parte d'a suya historia, coincidindo con un atributo que tien o Lug irlandés.
  
  Por o que respecta a los mitos arturicos a lo principio o dios orichinal "Lug" quedó redueito a la figura d'o rei Loth. Manimenos en a tradición bretona-armoricana o recuerdo d'o dios Lug evolucionó enta un presonache diferent, que fue adhibito a los presonaches arturicos como Lancelot por Chretien de Troyes enta l'anyo 1160.
  
  Lug en a tradición irlandesa 
  Lug ye qui permite que a dinastía divina Tuatha de Dannam venza a los Fomore (representants d'o casos y equivalents d'os titans u os chigants en atras mitolochías). Lug ye tamién o pai d'o heroe irlandés Cuchulainn.
  
  Bibliografía 
  Jean Markale  Pequeño diccionario de mitología céltica. Alejandría, 1995. 2000.
  
  Dioses celtas
  Dioses d'a Hispania prerromana